Obama premton ndryshime ndërsa afrohet dita e inaugurimit
Presidenti i ri përballet me sfida gjigande, si brenda dhe jashtë vendit: një ekonomi në rënie, luftrat në Irak e Afganistan, konflikti
Barak Obama do të hyjë në histori më 20 janar kur të inaugurohet si presidenti i 44 i Shteteve të Bashkuara. Zoti Obama do të jetë presidenti i parë afrikano-amerikan i vendit. A ka premtuar të sjellë ndryshim në Uashington ndërkohë që do të përballet me rënien ekonomike si dhe me vazhdimin e konfktit në Irak dhe Afganistan. Pas fitores së tij në zgjedhje, Barak Obama premtoi se do të mbajë premtimin që bëri kur filloi fushatën presidenciale rreth dy vjet më parë. Presidenti i ri përballet me sfida gjigande, si brenda dhe jashtë vendit: një ekonomi në rënie, luftrat në Irak e Afganistan, konflikti në Lindjen e Mesme. Analistët presin që zoti Obama të shfrytëzojë fjalimin e tij të inaugurimit për të qetësuar amerikanët, të cilët janë të preokupuar për ekonominë dhe të ardhmen e vendit. Frenklin Rusvelt e bëri këtë në inaugurimin e tij të parë në kulmin e Depresionit të Madh më 1933. deklaroi ai. Por amerikanët do të duan gjithashtui të gjejnë frymëzim si në rastin e Xhon Kenedit në vitin 1961. Inaugurimet e presidentëve janë parë gjithnjë nga publiku si një nga simbolet e qendrueshme të demokracisë amerikane. Ja ç’thotë Allan Lihtman i Universitetit Amerikan. Ekziston një interesim i jashtëzakonshëm ndërkombëtar për inaurimin e Obamës ashtu si ndodhi edhe me fushatën presidenciale të këtij viti. Analisti Stivën Hes punon në Institutin Brukings. Zoti Obama hyri në histori si presidenti i parë afrikano-amerikan, diçka që pak njerëz e përfytyronin qoftë edhe pak vite më parë, thotë Lihtman. Tradicionalisht, inaugurimet e presidentëve janë një moment feste që shorohet me parada dhe me ballo të kushtueshme. Por duke patur parasysh problemet ekonomike dhe të politikës së jashtëme, zoti Obama do të ketë pak kohë për të festuar. Por ekspertët si Stivën Hes thonë se sfidat e mëdha përmbajnë edhe shanse të mëdha. Zoti Obama e fillon mandatin e tij në klimën e një dashamirësie nga ana e publikut. Anketat tregojnë se amerikanët përgjithësisht e pëlqejnë mënyrën se si ai ka vepruar deri tani për sa i përket kalimit të pushtetit dhe se ata kanë besim te aftësia e tij për të qeverisuar dhe bashkuar vendin. (ze)